Bjarni Ólafsson AK siglir inn Norðfjörð með fyrsta kolmunnafarm vetrarins . Ljósm : Smári Geirsson Fyrsti kolmunnafarmurinn á þessum vetri barst til Neskaupstaðar í morgun en þá kom Bjarni Ólafsson AK með 1.800 tonn . Gísli Runólfsson segir að þeir á Bjarna Ólafssyni hafi komið með fyrsta vetrarfarminn í fyrra um sama leyti . „ Síðan fór þetta að ganga betur og í lokaholinu fengum við 300 tonn eftir að hafa dregið í sjö og hálfan tíma . Þarna var veiðin að byrja af einhverju viti . Við fengum aflann norðaustur af Færeyjum og það var samfelld blíða allan túrinn . Þetta var eins og á besta sumardegi , „ segir Gísli . Auk kolmunnans hefur íslensk sumargotssíld borist til Neskaupstaðar að undanförnu . Margrét EA landaði um 1.000 tonnum í gær og Börkur NK er að landa 1.300 tonnum . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .